കതിരണി നിറവ് പദ്ധതി ഉദ്ഘാടനം നാളെ ചങ്ങരോത്ത് കുടലോട്ട് വയലില് നടക്കും പേരാമ്ബ്ര: കോഴിക്കോട് ജില്ലാ പഞ്ചായത്ത് കേരള സംസ്ഥാന യന്ത്രവല്ക്കരണ മിഷനുമായി ചേര്ന്ന് നടത്തുന്ന കതിരണി പദ്ധതിയുടെയും ചങ്ങരോത്ത് പഞ്ചായത്ത് നിറവ് പദ്ധതിയുടെയും സംയുക്താഭിമുഖ്യത്തില് 400 ഏക്കര് തരിശ് ഭൂമിയില് നെല്കൃഷി ആരംഭിക്കുന്നതിന്റെ പ്രവൃത്തി ഉദ്ഘാടനം നാളെ ചങ്ങരോത്ത് കുടലോട്ട് വയലില് നടക്കുമെന്ന് കോഴിക്കോട് ജില്ലാ പഞ്ചായത്ത് പ്രസിഡണ്ട് ഷീജ ശശി, ചങ്ങരോത്ത് ഗ്രാമപഞ്ചായത്ത് പ്രസിഡണ്ട് ഉണ്ണി വേങ്ങേരി എന്നിവര് വാര്ത്താ സമ്മേളനത്തില് അറിയിച്ചു. പ്രവൃത്തി ഉദ്ഘാടനം നാളെ രാവിലെ 9 മണിക്ക് ചങ്ങരോത്ത് കൂടലോട്ട് വയലില് സംസ്ഥാന കൃഷി വകുപ്പ് മന്ത്രി പി. പ്രസാദ് നിര്വ്വഹിക്കും. ചങ്ങരോത്ത് ഗ്രാമപഞ്ചായത്തിലെ അതിവിശാലമായ കൂടലോട്ട് കിളക്കണ്ടം, ചങ്ങരോത്ത്, കുനിയോട്, കടിയങ്ങാട് ഉള്പ്പെടുന്ന വയല് പ്രദേശങ്ങളില് കൃഷി 20 വര്ഷമായി മുടങ്ങിക്കിടക്കുകയാണ്. ഇത്രയും നീണ്ട കാലം തരിശായി കിടക്കുന്ന ഈ വയല് പ്രദേശത്തെ ഹാരിതാഭമാക്കുന്നതിനുള്ള കര്മ്മ പദ്ധതികള് തയ്യാറാക്കിയിട്ടുണ്ട്. കൃത്യമായ കാര്ഷിക കലണ്ടര് നാക്കി യന്ത്രവല്ക്കരണ മിഷന് സഹായത്തോട മുഴുവന് പാടങ്ങളിലും കൃഷി ഇറക്കുന്നതിന് തീരുമാനമായിട്ടുണ്ട്. ഇതിന് സഹായ സംഘങ്ങള്, കുടുംബശ്രീ യുവജന സംഘനകള്, സാംസ്കാരിക കൂട്ടായ്മകള് തുടങ്ങി മുഴുവന് ജനങ്ങളുടെയും പങ്കാളിത്തം ഉറപ്പ് വരുത്തുന്നതിനുള്ള നടപടികള് ലീകരിച്ചിട്ടുണ്ട്. കൃഷി ഇറക്കുന്നതിന് ബുദ്ധിമുട്ടുള്ള കര്ഷകരുടെ ഭൂമി കണ്ടെത്തി അത് താല്പര്യമുള്ള ഗ്രൂപ്പുകള്ക്കും വ്യക്തികള്ക്കും കൈമാറാന് പദ്ധതിയുടെ സംയോജിപ്പിച്ച് തരിശുരഹിത പാടശേഖരം സൃഷ്ടിക്കുകയാണ് ഈ പദ്ധതി കൊണ്ട് ഉദ്ദേശിക്കുന്നത്. പദ്ധതിയുടെ വിജയത്തിന് വിപുലമായ ചെയര്മാനും പി.സി. സന്തോഷ് ജനറല് കണ്വീനറുമായി രൂപീകരിച്ച് പ്രവര്ത്തനം നടത്തി വരുന്നു. പേരാമ്ബ്ര പഞ്ചായത്ത് പ്രസിഡണ്ട് എന്.പി.ബാബു, ജില്ലാ കൃഷ് ഓഫീസര് എഫ്. ഷേര്ളി, കതിരണി പ്രൊജക്ട് ഇപ്പിമെന്റിംഗ് ഓഫീസര് കെ.എസ്. ഷീബ, പ്രൊജക്ട് ഡയറക്ടര് എടിഎംഎ കേരള സംസ്ഥാന യന്ത്രവല്ക്കരണ മിഷന് സിഇഒ ഡോ. യു. കുമാരന്, ജനപ്രതിനിധികള്, വിവിധ രാഷ്ട്രീയപാര്ട്ടി നേതാക്കള്, കൃഷി ഉദ്യോഗസ്ഥര് എന്നിവര് സംബന്ധിക്കും. വാര്ത്താ സമ്മേളനത്തില് എം അരവിന്ദാക്ഷന്, പാളയാട്ട് ബഷീര്, കെ.ടി.മൊയ്തീന്, പി.സി. സന്തോഷ് എന്നിവര് സംബന്ധിച്ചു.